
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Πολιτογράφηση του Αλλογενούς Αλλοδαπού ΑΜΙΝΑΛ- 

ΡΑΓΙΑ ΓΙΑΜΙΝΙ ΓΟΛΑΜΡΕΖΑτου ΝΕΜΑΤΟΛΑΧ 1 

Πολιτογράφηση της Ομογενούς Αλλοδαπής ΙΩΑΝΝΙ- 
ΔΟΥ ΓΙΑΝΝΟΥΛΑΣ του ΔΗΜΗΤΡΙΟΥ. 2 


Τροποποίηση της 51826/12.8.2002 απόφασης Υπουρ¬ 
γού Γ εωργίας «Καθορισμός λεπτομερειών της κοι¬ 
νής υπουργικής απόφασης με συμπληρωματικά 


μέτρα ενίσχυσης του ελεγκτικού μηχανισμού του 

καθεστώτος βάμβακος». 3 

Έγκριση Οργανισμού Εσωτερικής Υπηρεσίας του δη¬ 
μοτικού Νομικού προσώπου: Δημοτικός Παιδικός 
ΣταθμόςΔιαβολιτσίου (άρθρο 12 Ν. 2880/2001), Ν. 
Μεσσηνίας. 4 


Μεταβίβαση αρμοδιοτήτων και δικαίωμα υπογραφής 
στους Αντιπρυτάνεις του Πανεπιστημίου Θεσσαλίας 5 
Μεταβίβαση αρμοδιοτήτων και δικαιώματος υπογρα¬ 
φής στους Προϊσταμένους: α) της Γενικής Δ/νσης 
Διοικητικής Υποστήριξης, β) της Δ/νσης Διοικητι¬ 
κού, γ) της Δ/νσης Οικονομικής Διαχείρισης, δ) της 
Δ/νσης Ακαδημαϊκών Θεμάτων, ε) της Δ/νσης Τε¬ 
χνικών Υπηρεσιών και στ) της Δ/νσης Φοιτητικής 
Μέριμνας, καθώς και των λοιπών υπηρεσιών του 
Πανεπιστημίου Θεσσαλίας». 6 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 18475/17.9.2002 απόφα¬ 
ση της Περιφέρειας Ανατολικής Μακεδονίας - Θρά¬ 
κης. 7 


ΑΠΟΦΑΣΕΙ Σ 

(ΐ) 

Πολιτογράφηση του Αλλογενούς Αλλοδαπού ΑΜΙΝΑΛ- 
ΡΑΓΙΑ ΓΙΑΜΙΝΙ ΓΟΛΑΜΡΕΖΑτου ΝΕΜΑΤΟΛΑΧ. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Με τη Φ.63714/204342/2.10.2002 απόφαση του Υφυ¬ 


πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 25.5.1998 αίτηση πολιτογρά- 
φησηςτου αλλογενούς αλλοδαπού ΑΜΙΝΑΛΡΑΓΙΑ ΓΙΑΜΙ- 
ΝΙ ΓΟΛΑΜΡΕΖΑτου ΝΕΜΑΤΟΛΑΧ, για την απόκτηση της 
Ελληνικής ιθαγένειας. 

Ο ΥΦΥΠΟΥΡΓΟΣ 

Λ. ΠΑΠΑΔΗΜΑΣ 
-♦- 

( 2 ) 

Πολιτογράφηση της Ομογενούς Αλλοδαπής ΙΩΑΝΝΙΔΟΥ 
ΓΙΑΝΝΟΥΛΑΣ του ΔΗΜΗΤΡΙΟΥ. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Με τη Φ.63330/11142/17.10.2002 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 25.5.1998 αίτηση πολιτογρά¬ 
φησης της ομογενούς αλλοδαπής ΙΩΑΝΝΙΔΟΥ ΓΙΑΝΝΟΥ- 
ΛΑΣ του ΔΗΜΗΤΡΙΟΥ για την απόκτηση της Ελληνικής 
ιθαγένειας. 

Ο ΥΦΥΠΟΥΡΓΟΣ 

Λ. ΠΑΠΑΔΗΜΑΣ 
-♦- 

Αριθ. 56733 (3) 

Τροποποίηση της 51826/12.8.2002 απόφασης Υπουργού 
Γεωργίας «Καθορισμός λεπτομερειών της κοινής 
υπουργικής απόφασης με συμπληρωματικά μέτρα ενί¬ 
σχυσης του ελεγκτικού μηχανισμού του καθεστώτος 
βάμβακος». 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις 

α) Του άρθρου 22 παραγ. 3 του Νόμου 992/79 «Περί ορ¬ 
γάνωσης των διοικητικών υπηρεσιών για την εφαρμογή 
της Συνθήκης Προσχώρησης της Ελλάδος στις Ευρωπαϊ¬ 
κές Κοινότητες και ρύθμιση συναφών και οργανωτικών 
θεμάτων» (ΦΕΚ 280Α). 

β) Του άρθρου 1 παραγ. 1, 2 και 3 του Νόμου 1338/83 
«Εφαρμογή του Κοινοτικού Δικαίου» (ΦΕΚ 34Α), όπως 
τροποποιήθηκε απότο άρθρο 6του Νόμου 1440/84 «Συμ¬ 
μετοχή της Ελλάδος στο κεφάλαιο, στα αποθεματικά και 




































18808 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


στις προβλέψεις της Ευρωπαϊκής Τράπεζας Επενδύσε¬ 
ων στο κεφάλαιο της Ευρωπαϊκής Κοινότητας Άνθρακος 
και Χάλυβος και του Οργανισμού ΕΥΡΑΤΟΜ» (ΦΕΚ 70Α) 
και το άρθρο 65 του Νόμου 1892/90 «Για τον εκσυγχρο¬ 
νισμό και την ανάπτυξη και άλλες διατάξεις» (ΦΕΚ 101Α). 

γ) Του άρθρου 29 Ατού 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137), όπως το άρθρο αυτό προ¬ 
στέθηκε με το άρθρο 27 του Νόμου 2081/1992 «Ρύθμιση 
του θεσμού των Επιμελητηρίων, τροποποίηση διατάξεων 
του Νόμου 1712/1987 για τον εκσυγχρονισμό των Επαγ¬ 
γελματικών Οργανώσεων των εμπόρων, βιοτεχνών και 
λοιπών Επαγγελματικών οργανώσεων και άλλες διατά¬ 
ξεις» (ΦΕΚΑ 154) και τροποποιήθηκε με την παράγραφο 
2α του άρθρου 1 του Νόμου 2469/1997 «Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις» (ΦΕΚ Α 38). 

δ) Της 42195/19.4.2002, κοινής υπουργικής απόφασης 
«Διοικητικά μέτρα μείωσης περιβαλλοντικής επιβάρυν¬ 
σης και στήριξης της βαμβακοκαλλιέργειας για την εμπο¬ 
ρική περίοδο 2002-2003» (ΦΕΚ547/Β/2.5.2002). 

ε) Της 55645/24.9.2001 απόφασης του Υπουργού Γε¬ 
ωργίας «Καθορισμός διαδικασιών και ελέγχων του Κοινο¬ 
τικού καθεστώτος καταβολής της ενίσχυσης στην παρα¬ 
γωγή βάμβακος και μέτρων για τη διαδικασία αυτού» 
(ΦΕΚ 1240/Β/24.9.2001). 

στ) Της 51826/12.8.2002 απόφασης του Υπουργού Γε¬ 
ωργίας «Καθορισμός λεπτομερειών της Κοινής Υπουργι¬ 
κής Απόφασης με συμπληρωματικά μέτρα ενίσχυσης του 
ελεγκτικού μηχανισμού του καθεστώτος βάμβακος». 

ζ) Της 353001/13.4.2000 κοινής απόφασης του Πρω¬ 
θυπουργού και του Υπουργού Γεωργίας «Ανάθεση αρ¬ 
μοδιοτήτων στους Υφυπουργούς Γεωργίας Ευάγγελο 
Αργύρη και Φώτη Χατζημιχάλη» (ΦΕΚ 565). 

2. Την ανάγκη λήψης πρόσθετων μέτρων λόγω των ειδι¬ 
κών συνθηκών που επικράτησαν κατά την καλλιεργητική 
περίοδο 2002. 

3. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

1. Τροποποιούμε και συμπληρώνουμε την 51826/ 
12.8.2002 απόφασή μας ως κατωτέρω: 

α) Στο άρθρο 8, σημείο Α, δεύτερη παράγραφος, δεύ¬ 
τερη παύλα καθώς και στο σημείο Β, έκτη παράγραφος, 
το ποσοστό υγρασίας, προσωρινά, δεν μπορεί να υπερ¬ 
βαίνει το 17% αντί του 15%. 

β) Στο άρθρο 8 σημείο Β, η 2η παράγραφος επαναδια- 
τυπώνεται ως εξής: 

«Στην περίπτωση παράδοσης περισσότερων των μιας 
παρτίδων με ένα μεταφορικό μέσο (φορτηγό) τότε επίτης 
ζυγοταινίας θα αναφέρεται η συνεχόμενη αρίθμηση των 
παρτίδων». 

γ) Στο άρθρο 8 μετά το τρίτο εδάφιο προστίθεται το 
ακόλουθο εδάφιο: 

«Σε περίπτωση που προκύψει παραβίαση των Κοινοτι¬ 
κών και Εθνικών διατάξεων ο ΟΠΕΚΕΠΕ αποσύρει τους 
ελεγκτές από το εκκοκιστήριο, αρχίζουν άμεσα οι διαδι¬ 
κασίες άρσηςτης φερεγγυότηταςτης επιχείρισης καιτρι- 
μελής Επιτροπή που συγκροτείται με απόφαση του ΟΠΕ¬ 
ΚΕΠΕ προβαίνει σε έλεγχο και καταγραφή του είδους και 
της έκτασης της παράβασης προκειμένου να επιβληθούν 
οι σχετικές κυρώσεις». 

2. Κατά τα λοιπά ισχύει η 51826/12.8.2002 απόφασή 
μας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Οκτωβρίου 2002 

Ο ΥΦΥΠΟΥΡΓΟΣ 

ΒΑΓΓΕΛΗΣ ΑΡΓΥΡΗΣ 
-Φ- 

Αριθ. 17186 (4) 

Έγκριση Οργανισμού Εσωτερικής Υπηρεσίαςτου Δημοτι¬ 
κού Νομικού Προσώπου: Δημοτικός Παιδικός Σταθμός 
Διαβολιτσίου (άρθρο 12 Ν. 2880/2001), Ν. Μεσσηνίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 12τουΝ. 1188/81 όπως αυ¬ 
τές τροποποιήθηκαν από τις ίδιες των άρθρων 8 παρ. 5 
του Ν. 2307/95 και 1 παρ. 2 εδαφ. στ'του Ν. 2503/97, περί 
οργανισμών εσωτερικής υπηρεσίας και συγκρότησης 
υπηρεσιών, των ΟΤΑ Α' βαθμού, των δημοτικών και κοινο¬ 
τικών νομικών προσώπων, κ.λπ. 

2. Τις διατάξεις του άρθρου 12 του Ν. 2880/2001 (ΦΕΚ 9/ 
τ. Α'/30.1.2001) «Πρόγραμμα Πολιτεία για την μεταρρύθ¬ 
μιση και τον εκσυγχρονισμό της Δημόσιας Διοίκησης και 
άλλες διατάξεις». 

3. Το γεγονός ότι στο δήμο Ανδανίας λειτουργεί δημο¬ 
τικό νομικό πρόσωπο με την επωνυμία «Δημοτικός Παιδι¬ 
κός Σταθμός Διαβολιτσίου» το οποίο έχει συσταθεί με την 
αριθμ. πρ. οικ.5312/2001 απόφασή μας (ΦΕΚ 495/τ.Β'/ 
30.4.2001) κατ’ εφαρμογή των ανωτέρω διατάξεων (άρθ. 
12 Ν. 2880/2001). 

4. Την Α.Π. 34329/22.12.2001 Εγκύκλιο του ΥΠΈΣ. 
Δ.Δ.Α. με την οποία διαβιβάστηκε σχέδιο ΟΈ.Υ των Δη¬ 
μοτικών και Κοινοτικών Παιδικών και Βρεφονηπιακών 
Σταθμών. 

5. Το γεγονός ότι στις περιπτώσεις στις οποίες ο νόμος 
παρέχει το δικαίωμα της έγκρισης στηνεποπτεύουσα αρ¬ 
χή, όπως ενπροκειμένω, η διοίκηση οφείλει να ελέγξει την 
πράξη το πρώτον από πλευράς νομιμότητας και εν συνε¬ 
χεία να προχωρήσει στον έλεγχο σκοπιμότητας, κατά τον 
οποίο κρίνει δύναται να μην εγκρίνει το μέρος εκείνο της 
πράξης το 12/2002 απόφαση του Διοικητικού Συμβουλίου 
του δημοτικού νομικού προσώπου «Δημοτικός Παιδικός 
Σταθμός Διαβολιτσίου» με την οποία ψηφίστηκε ο ΟΈ.Υ 
αυτού. 

6. Την αριθμ. 58/2002 απόφαση Δημοτικού Συμβουλίου 
Νέστορος με την οποία εγκρίνεται η ανωτέρω απόφαση 
του Διοικητικού Συμβουλίου. 

7. Την ομόφωνη γνωμοδότηση του Υπηρεσιακού Συμ¬ 
βουλίου των ΟΤΑ Ν. Μεσσηνίας, που διατυπώθηκε στο 
Πρακτικό Νο 7/26.8.2002 (θέμα 5ο), αποφασίζουμε: 

Εγκρίνουμε την 12/2001 απόφαση του Δ.Σ. του δημοτι¬ 
κού νομικού προσώπου «Δημοτικός Παιδικός Σταθμός 
Διαβολιτσίου» με την οποία ψηφίστηκε ο ΟΈ.Υ αυτού, ως 
έξης: 

Άρθρο 1 

Διάρθρωση υπηρεσιών 

Οι υπηρεσίες του Δημοτικού Παιδικού Σταθμού Δ.Δ. 
Διαβολιτσίου λειτουργούν σε επίπεδο Διεύθυνσης, σύμ¬ 
φωνα με τη δυναμικότητα του Σταθμού. Η Διεύθυνση 
αποτελείται από τα εξής τμήματα: 

α) Τμήμα Προσχολικής Αγωγής 
β) Τμήμα Διοικητικού-Οικονομικού 
ΟιΔημοτικοί Παιδικοί Σταθμοί που θα ιδρύονται στο μέλ¬ 
λον θα αποτελούν τμήματα στη Διεύθυνση του Ν.Π.Δ.Δ. 
Στη Διεύθυνση λειτουργεί: 

Α) Γραφείο Προέδρου και Διοικητικού Συμβουλίου 
Β) Γραφείο Προϊσταμένου Παιδαγωγικού τμήματος 
Γ) Γραφείο Μαγειρείου και Καθαριότητας 
Δ) Γ ραφείο Διοίκησης -Λογιστικού-Οικονομικού 

Αοθοο 2 

Αρμοδιότητες Διεύθυνσης και Τμημάτων 

Α) Η Διεύθυνση εποπτεύει, συντονίζει και κατευθύνειτο παι¬ 
δαγωγικό έργο του Σταθμού και γενικά μεριμνά για την εύ¬ 
ρυθμη λειτουργία του σύμφωνα με τον ισχύοντα κανονισμό. 

Β) Το Τμήμα της Προσχολικής Αγωγής επιμελείται την 
παροχή σύγχρονης προσχολικής αγωγής στα φιλοξενού¬ 
μενα βρέφη και νήπια σε συνεργασία με το προσωπικό 
του Σταθμού. 

Γ) Το Τμήμα Διοικητικού-Οικονομικού επιμελείται τις 
παντός είδους διοικητικές και οικονομικές εργασίες του 
Σταθμού. 

Άρθρο 3 

Καθήκοντα Προϊσταμένου Διεύθυνσης 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγ¬ 
χρονων απόψεωντης Παιδαγωγικής και της Ψυχολογίας. 

2. Εποπτεύει, συντονίζει και κατευθύνειτο παιδαγωγικό 
έργο των τμημάτων. 

3. Είναι αρμόδιος γιατηνεύρυθμηλειτουργίατου Σταθμού. 

4. Εισηγείται στο Δ.Σ. του Σταθμού κάθε θέμα που αφο¬ 
ρά τη λειτουργία, το προσωπικό, τους γονείς και την υλι- 
κοτεχνική υποδομή του Σταθμού όπως: 

• Τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία του 

• το παιδαγωγικό υλικό και τον πάσης φύσεως εξοπλι¬ 
σμό 

• τις απαραίτητες εργασίες για την επισκευή και συ¬ 
ντήρηση των κτιρίων 

• την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγρίνειτις άδειες αυτού 
ώστε να μην δημιουργούνται λειτουργικά προβλήματα 
στο Σταθμό. 

6. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των τμημάτων τους. 

7. Συνεργάζεται αρμονικά με το Τμήμα Διοικητικού-Οι- 
κονομικού το οποίο οφείλει να παρέχει κάθε στοιχείο, για 
να διασφαλειστεί η εύρυθμη λειτουργία του Σταθμού και 
η επίτευξη των σκοπώντου. 

8. Επιβλέπει τη τήρηση όλων των απαραίτητων βιβλίων 
και τηρεί τη σφραγίδα του Σταθμού. 

9. Τηρεί το εμπιστευτικό πρωτόκολλο του Ν.Π.Δ.Δ. 

10. Συμμετέχει στην ειδική επιτροπή επιλογής των εγγρα- 
φόμενων νηπίων που συγκροτεί το Διοικητικό Συμβούλιο. 

Άρθρο 4 

Καθήκοντα Προϊσταμένου 
τμήματος Προσχολικής Αγωγής 
Είναι υπεύθυνος: 

1. Γιατην εύρυθμη λειτουργία του Τμήματος και την τή¬ 
ρηση του κανονισμού λειτουργίας. 


2. Γ ιατην παροχή προσχολικής αγωγής στα φιλοξενού¬ 
μενα νήπια σε συνεργασία με το παιδαγωγικό προσωπικό. 

3. Εποπτεύει όλο το προσωπικό του Τμήματος για τη 
σωστή εκτέλεση των καθηκόντων. 

4. Εισηγείται στη Διεύθυνση, τις ανάγκες του Τμήματος 
σε προσωπικό και πάσης φύσεως εξοπλισμό καθώς και 
την επιμόρφωση του προσωπικού. 

5. Είναι υπεύθυνος για τις συγκεντρώσεις προσωπικού, 
γονέων. 

6. Εισηγείται στο Διευθυντή τις κενές θέσεις των νη¬ 
πίων. 

7. Τηρεί όλα τα απαραίτητα βιβλία για τα οποία είναι 
υπεύθυνος. 

Άρθρο 5 

Καθήκοντα Προϊσταμένου 
Τμήματος Διοικητικού-Οικονομικού 

1. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γία του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των, προσαυξήσεων κ.λπ. του προσωπικού. 

4. Συνεργάζεται με το Διευθυντή για την κατάρτιση του 
προυπολογισμού-απολογισμού- ισολογισμού. 

5. Τηρεί άλατα απαραίτητα βιβλία. 

Άρθρο 6 

Οργανική σύνθεση Προσωπικού 

Οι θέσεις προσωπικού ορίζονται ως εξής: 

Α. ΜΟΝΙΜΟ ΠΡΟΣΩΠΙΚΟ 

ΚΛΑΔΟΙ ΘΕΣΕΙΣ ΒΑΘΜΟΣ 

Ι.Τ.Ε. ΒΡΕΦΟΝΗΠΙΟΚΟΜΙΑΣ 2 Δ-Α 

2. Δ.Ε32 ΜΑΓΕΙΡΩΝ 1 Δ-Α 

3. ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 1 Ε-Β 

Β. ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

ΜΟΝΙΜΟ ΠΡΟΣΩΠΙΚΟ 

Οι ήδη υπηρετούντες μόνιμοι υπάλληλοι των πρώην 
Κρατικών και Βρεφονηπιακών Σταθμών που μετατάχθη- 
σαν σύμφωνα με το άρθρο 12 παρ. 1 του Ν. 2880/2001 
εντάσσονται σε θέσεις συνιστώμενες Προσωποπαγείς 
και διατηρούν τα δικαιώματα που είχαν πριν τη μετάταξη 
τους, ως ακολούθως: 

1. ΚΛΑΔΟΣ ΤΕ ΒΡΕΦΟΝΗΠΙΟΚΟΜΙΑΣ θέσεις : 1 

2. ΚΛΑΔΟΣ ΥΕ14 ΜΑΓΕΙΡΩΝ θέσεις: 1 

Γ. ΕΠΟΧΙΑΚΟ ΠΡΟΣΩΠΙΚΟ 

Το Ν.Π.Δ.Δ. δύναται να προσλαμβάνει κατά έτος μέχρι 
3 υπαλλήλους των ανωτέρω ειδικοτήτων με σχέση εργα¬ 
σίας Ιδιωτικού Δικαίου Ορισμένου Χρόνου για την κάλυψη 
εποχιακών αναγκών. 

Δ. Η πλήρωση των ανωτέρω νέων θέσεων συναρτάται 
με την οικονομική κατάσταση του Ν.Π.του Παιδικού Σταθ¬ 
μού. 

Άρθρο 7 

Προϊστάμενοι Υπηρεσιακών Μονάδων 

1. Κατά το διάστημα το οποίο θα υπηρετούν στο 
Ν.Π.Δ.Δ. υπάλληλοι των κλάδων ΠΕ Νηπιαγωγών (προ¬ 
σωρινός), ΤΕ Νηπιαγωγών (προσωρινός) και ΤΕ Βρεφο- 
νηπιοκομίας ως προϊστάμενοι της Διεύθυνσης καθώς και 

του τμήματος της Προσχολικής Αγωγής επιλέγονται από 
τους κλάδους ΠΕ Νηπιαγωγών (προσωρινός) ή ΤΕ Νη¬ 
πιαγωγών (προσωρινός) ή ΤΕ Βρεφονηπιοκομίας. 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατά αποκλειστικότητα υπάλληλοι 
του κλάδου ΤΕ Βρεφονηπιοκομίας. 

2. Προϊστάμενος του τμήματος Διοικητικού - Οικονο¬ 
μικού επιλέγεται υπάλληλος του κλάδου ΠΕΙ Διοικητι¬ 
κού -Οικονομικού ή ΤΕ 17 Διοικητικού-Λογιστικού ή ΔΕ 
Διοικητικού - Λογιστικού ή ΔΕΙ Διοικητικού- Λογιστι¬ 
κού. 

Άρθρο 8 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 9 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζομένους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και των μελλοντικών 
αναγκών των Υπηρεσιών του Ν.Π.Δ.Δ. 

Η κατανομή του προσωπικού στις Διευθύνσεις- Τμήμα¬ 
τα γίνεται πάντοτε με απόφαση του Προέδρου του Δ.Σ. 
του Ν.Π.Δ.Δ., ανάλογα με τις ανάγκεςτων υπηρεσιών, τα 
προσόντα των υπαλλήλων, την πείρα και τις γνώσεις αυ¬ 
τών σε ειδικά αντικείμενα, κατά την οποία κατανομή θα 
εξετάζονται και τυχόν ειδικές ανάγκες των υπαλλήλων 
(μητέρες ανηλίκων τέκνων, έγκυες γυναίκες, τόπος δια¬ 
μονής κ.λπ.). 

Προϊστάμενοι Διευθύνσεων και Τμημάτων ορίζονται πά¬ 
ντοτε με απόφαση Προέδρου του Δ.Σ. οι κρινόμενοι από 
το αρμόδιο Υπηρεσιακό Συμβούλιο υπάλληλοι αναπλη- 
ρούμενοι σε περίπτωση απουσίας τους ή κωλύματος από 
τον κατά βαθμό αρχαιότερο υπάλληλο της αυτής υπηρε¬ 
σίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, όπως και τα καθήκοντα του Προσωπικού,ρυθμίζο¬ 
νται με τον κανονισμό λειτουργίας του Ν.Π.Δ.Δ. 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του κρατι¬ 
κού προϋπολογισμού, από τις επιχορηγήσεις του άρθρ. 
25 του Ν. 1828/89, το ύψος της οποίας δεν μπορεί να 
προσδιοριστεί ακριβώς. 

Άρθρο 10 

Η ισχύς του παρόντος αρχίζει από την δημοσίευσή του 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 3 Οκτωβρίου 2002 

Ο Γ ενικός Γ ραμματέας Περιφέρειας 
ΑΝΤΩΝΗΣ Μ. ΜΑΤΣΙΓΚΟΣ 


Αριθ. 8734 (5) 

Μεταβίβαση αρμοδιοτήτων και δικαίωμα υπογραφής 
στους Αντιπρυτάνεις του Πανεπιστημίου Θεσσαλίας. 

Ο ΠΡΥΤΑΝΗΣ 

ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α) Του Π.Δ. 83/84, «Περί ιδρύσεως Παν/μίου Αιγαίου, Ιο- 
νίου Παν/μίου και Παν/μίου Θεσσαλίας» όπως ισχύει σή¬ 
μερα. 

β) Του Ν. 1268/82 «Δομή και λειτουργία των Ανωτάτων 
Εκπαιδευτικών Ιδρυμάτων» όπως ισχύει σήμερα. 

γ) Του άρθρου 1 του Ν. 2083/92 όπως τροποποιήθηκε 
με το άρθρο 7 του Ν. 2158/93. 

δ) Του άρθρου 3 παρ. 1 περ. στ. εδαφ. VIII του Ν. 
2083/92 σύμφωνα με τις οποίες, ο Πρύτανης κατά την 
άσκηση των καθηκόντων του, επικουρείται από τους δύο 
Αντιπρυτάνεις, οι οποίοι ασκούν τις αρμοδιότητες που 
αναθέτει σε καθέναν από αυτούς το Πρυτανικό Συμβού¬ 
λιο. 

ε) Του Π.Δ. 224/95 «Περί Οργανισμού των Διοικητικών 
Υπηρεσιών του Πανεπιστημίου Θεσσαλίας», όπως αυτό 
τροποποιήθηκε και ισχύει σήμερα. 

2. Την απόφαση του Πρυτανικού Συμβουλίου στην αρ. 
76/5.9.2002 συνεδρίασή του. 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού ή του προϋπολογισμού του Πανεπιστημίου 
Θεσσαλίας. 

4. Τις υπηρεσιακές ανάγκες του Ιδρύματος, αποφασί¬ 
ζουμε: 

Την ανάθεση στους Αντιπρυτάνεις των ακόλουθων αρ¬ 
μοδιοτήτων: 

Ο Ναπολέων Μήτσης ορίζεται Αντιπρύτανης επί των 
Ακαδημαϊκών Υποθέσεων και Προσωπικού. 

Ο Κωνσταντίνος Γουργουλιάνης ορίζεται Αντιπρύτανης 
επί του Οικονομικού Προγραμματισμού και Ανάπτυξης. 

Ειδικότερα, αναθέτουμε: 

Στον Αντιπρύτανη επί των Ακαδημαϊκών Υποθέσεων και 
Προσωπικού Ναπολέοντα Μήτση, την αρμοδιότητα κα¬ 
θώς και το δικαίωμα υπογραφής σε θέματα: Προσωπικού 
πάσης φύσεως (των Μελών ΔΕΠ, εκτός των πειθαρχικών 
υποθέσεων, του Διοικητικού Προσωπικού, των Μελών 
Ε.Ε.Δ.Ι.Π. και Ε.Τ.Ε.Π. και του λοιπού διδακτικού προσω¬ 
πικού), Μετακίνησης εκτός έδρας του ανωτέρω προσω¬ 
πικού και έγκρισης της σχετικής δαπάνης κινήσεως και 
αποζημιώσεως των μετακινουμένων, Ακαδημαϊκών Υπο¬ 
θέσεων, Σπουδών, Προπτυχιακών και Μεταπτυχιακών 
Φοιτητών, Φοιτητικής Μέριμνας, Πανεπιστημιακών Συγ¬ 
γραμμάτων και Εκδόσεων, σε θέματα Δικτύων και Μηχα¬ 
νοργάνωσης, καθώς και σε θέματα Εποπτείας του Ειδι¬ 
κού Νομικού Προσώπου Ιδιωτικού Δικαίου με την επωνυ¬ 
μία «Εταιρεία Διαχειρίσεως και Αξιοποιήσεως της 
Περιουσίαςτου Πανεπιστημίου Θεσσαλίας», μετά την συ¬ 
γκρότηση του Δ.Σ. και την έναρξη λειτουργίας του Νομι¬ 
κού Προσώπου. 

1. Στον Αντιπρύτανη επί του Οικονομικού Προγραμμα¬ 
τισμού και Ανάπτυξης, Κωνσταντίνο Γουργουλιάνη, την 
αρμοδιότητα καθώς και το δικαίωμα υπογραφής σε θέ¬ 
ματα: Οικονομικών Υπηρεσιών (πλήν του προσωπικού) 
και Οικονομικού Προγραμματισμού, Ανάπτυξης, Τεχνι- 

κής Υπηρεσίας (πλην του προσωπικού), Ερευνητικών 
Δραστηριοτήτων, καθώς και σε θέματα Πληροφορικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 8 Σεπτεμβρίου 2002 
Ο Πρύτανης 

ΚΩΝΣΤΑΝΤΙΝΟΣ ΜΠΑΓΙΑΤΗΣ 

-♦- 

Αριθ. 9097 (6) 

Μεταβίβαση αρμοδιοτήτων και δικαιώματος υπογραφής 
στους Προϊσταμένους: α) της Γενικής Δ/νσης Διοικητι¬ 
κής Υποστήριξης, β) της Δ/νσης Διοικητικού, γ) της 
Δ/νσης Οικονομικής Διαχείρισης, δ) της Δ/νσης Ακα- 
δημαϊκών Θεμάτων, ε) της Δ/νσης Τεχνικών Υπηρεσιών 
και στ) της Δ/νσης Φοιτητικής Μέριμνας, καθώς και των 
λοιπών υπηρεσιών του Πανεπιστημίου Θεσσαλίας. 

Ο ΠΡΥΤΑΝΗΣ 

ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α) Του Π.Δ. 83/84, «Περί ιδρύσεως Παν/μίου Αιγαίου, Ιο- 
νίου Παν/μίου και Παν/μίου Θεσσαλίας»όπως ισχύει σή¬ 
μερα. 

β) Του Ν. 1268/82 «Δομή και λειτουργία των Ανωτάτων 
Εκπαιδευτικών Ιδρυμάτων» όπως ισχύει σήμερα. 

γ) Του άρθρου 1 του Ν. 2083/92 όπως τροποποιήθηκε 
με το άρθρο 7 του Ν. 2158/93. 

δ) Του άρθρου 3 παρ. 1 περ. στ. εδαφ. VIII του Ν. 
2083/92 σύμφωνα με τις οποίες, ο Πρύτανης κατά την 
άσκηση των καθηκόντων του, επικουρείται από τους δύο 
Αντιπρυτάνεις, οι οποίοι ασκούν τις αρμοδιότητες που 
αναθέτει σε καθέναν από αυτούς το Πρυτανικό Συμβού¬ 
λιο. 

ε) Του άρθρου 78 του Ν. 1892/90. 

στ) Του άρθρου 11 του Ν. 2690/90 «Κύρωση Κώδικα Δι¬ 
οικητικής Διαδικασίας και άλλες διατάξεις». 

ζ) Τις διατάξεις του Π.Δ. 224/95 «Περί Οργανισμού των 
Διοικητικών Υπηρεσιών του Παν/μίου Θεσσαλίας», όπως 
έχει τροποποιηθεί και ισχύει σήμερα. 

2. Την απόφαση του Πρυτανικού Συμβουλίου στην 
76/5.9.2002 συνεδρίασή του. 

3. Τις υπηρεσιακές ανάγκες του Ιδρύματος. 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού,, αποφασίζουμε: 

Την μεταβίβαση του δικαιώματος υπογραφής «Με 
Εντολή Πρύτανη»στους παρακάτω Προϊσταμένους των 
Υπηρεσιών του Πανεπιστημίου Θεσσαλίας: 

Α. Στον Προϊστάμενο της Γενικής Δ/νσης Διοικητικής 
Υποστήριξης του Πανεπιστημίου Θεσσαλίας. 

Να υπογράφει αποφάσεις και κάθε είδους έγγραφα, 
που εκδίδονται σύμφωνα με τις κείμενες διατάξεις από τις 
Δ/νσεις αρμοδιότητάςτου, δηλαδή Διοικητικού, Οικονομι¬ 
κής Διαχείρισης και Ακαδημαϊκών Θεμάτων και αφορούν: 

1. Τη διοικητική εποπτεία, τον έλεγχο, το συντονισμό 
και την εύρυθμη λειτουργία των παραπάνω Διευθύνσεων. 

2. Την επίλυση θεμάτων που προκύπτουν από την εφαρ¬ 
μογή της Νομοθεσίας. 

3. Την έκδοση χρηματικών ενταλμάτων πληρωμής και 
προπληρωμής των δαπανών. 


4. Την υπογραφή των σχετικών εντύπων της εκκαθάρι¬ 
σης δαπανών των χρηματικών ενταλμάτων προπληρω¬ 
μής- 

5. Την υπογραφή εγγράφων προς το Ελεγκτικό Συνέ¬ 
δριο που αφορούν τη διατύπωση αντιρρήσεων για τη θε¬ 
ώρηση χρηματικών ενταλμάτων. 

6. Την υπογραφή εγγράφων, πιστοποιητικών, βεβαιώ¬ 
σεων, υπηρεσιακών σημειωμάτων μισθολογικής φύσεως, 
καθώς και καταστάσεων συγγραφικών δικαιωμάτων. 

7. Την υπογραφή εγγράφων προς το Προξενείο της 
Ελλάδος για θέματα νοσηλείας υπαλλήλων στο εξωτερικό. 

8. Την υπογραφή: 

α) ενταλμάτων φοιτητικών υποτροφιών, καθώς και των 
Χ.Ε. δαπανών, 

β) δαπάνες κοινοχρήστων κληροδοτημάτων. 

9. Τη θεώρηση οδοιπορικών εξόδωντου πάσης φύσεως 
προσωπικού του Πανεπιστημίου, πλην του Πρύτανη, των 
Αντιπρυτάνεων των μελώντης Συγκλήτου και του Πρυτα- 
νικού Συμβουλίου. 

10. Την υπογραφή εγγράφων που απευθύνονται στα 
διάφορα υπουργεία για θέματα που αφορούν τη Γενική 
Διεύθυνση. 

11. Τις απαιτούμενες διαδικαστικές ενέργειες για την 
προώθηση και επίλυση των θεμάτων που υπάγονται στην 
αρμοδιότητα των υπηρεσιών που προΐσταται. 

12. Πρυτανικές πράξεις χορηγήσεωςχρονοεπιδόματος 
σε μέλη ΔΕ Π. 

13. Διαβιβαστικά δικαιολογητικών για συνταξιοδότηση. 

14. Πρυτανικές πράξεις χορηγήσεως αναρρωτικών 
αδειών, αδειών κυήσεως και τοκετού σε μέλη ΔΕΠ. 

15. Πρυτανικές πράξεις παραιτήσεων (εκτός των μελών 
ΔΕΠ), προαγωγών, εντάξεων, μετατάξεων υπαλλήλων 
του Πανεπιστημίου σε άλλο κλάδο ή κατηγορία. 

16. Διαβιβαστικά προκηρύξεων θέσεων στο Υπουργείο 
Παιδείας. 

17. Ανακοινώσεις εγγραφής εισαγομένων, μετεγγρα- 
φομένων, κατατασσομένων φοιτητών. 

18. Έγγραφα σχετικά με τα δίδακτρα των αλλοδαπών 
φοιτητών. 

19. Έγγραφα ανακοινώσεων υπουργικών αποφάσεων 
και λοιπών διοικητικών πράξεων που αναφέρονται σε διο¬ 
ρισμούς, μονιμοποιήσεις, εντάξεις, μετατάξεις, προαγω¬ 
γές, αποσπάσεις, κατατάξεις, παραιτήσεις, αποχωρήσεις 
από την υπηρεσία, απολύσεις και λοιπές συναφείς διοι¬ 
κητικές πράξεις που έχουν δημοσιευθεί στην Εφημερίδα 
της Κυβερνήσεως καθώς και αποφάσεων των υπηρεσια¬ 
κών συμβουλίων για όλο το προσωπικό του Πανεπιστημί¬ 
ου, εκτός αυτών που αφορούν πειθαρχικά θέματα. 

20. Την ανακοίνωση αποφάσεων της Συγκλήτου για 
αγορά, μίσθωση ή εκμίσθωση ακινήτων και αποφάσεων 
του Πρυτανικού Συμβουλίου για προμήθειες πάσης φύ¬ 
σεως εξοπλιστικών μέσων των Σχολών, Τμημάτων και 
Υπηρεσιών του Πανεπιστημίου Θεσσαλίας. 

21. Να θεωρείτο γνήσιο των υπογραφώντου Προσωπι¬ 
κού του Πανεπιστημίου και Πολιτών. 

22. Να χορηγεί και επικυρώνει αντίγραφα ή φωτοαντί¬ 
γραφα εγγράφων. 

Β) Στον Προϊστάμενο της Διεύθυνσης Διοικητικού : 

1. Να θεωρεί το γνήσιο των υπογραφών του Προσωπι¬ 
κού του Πανεπιστημίου και Πολιτών. 

2. Να χορηγεί και επικυρώνει αντίγραφα ή φωτοαντί¬ 
γραφα εγγράφων. 

3. Πρυτανικές Πράξεις κατατάξεως σε μισθολογικά κλι¬ 
μάκια και χορηγήσεως μισθολογικών κλιμακίων και δια¬ 
φόρων επιδομάτων (χρονοεπιδομάτων κλ.π.) στο προσω¬ 
πικό του Πανεπιστημίου εκτός του Διδακτικού Ερευνητι¬ 
κού Προσωπικού (Δ.Ε.Π.). 

4. Πιστοποιητικά και βεβαιώσεις για την υπηρεσιακή κα¬ 
τάσταση του προσωπικού του Πανεπιστημίου με εξαίρε¬ 
ση αυτών που προορίζονται για το εξωτερικό, καθώς και 
τη θεώρηση του γνησίου των υπογραφών του προσωπι¬ 
κού αυτού. 

5. Πιστοποιητικά συνταξιοδοτήσεως του πάσης φύσε- 
ως προσωπικού του Πανεπιστημίου. 

6. Ανακοινώσεις αποφάσεων και πράξεων που αφορούν 
την υπηρεσιακή κατάσταση, τις άδειες του προσωπικού του 
Πανεπιστημίου και λοιπών περιπτώσεων, πλην πειθαρχικών. 

7. Έκδοση, αντικατάσταση, θεώρηση βιβλιαρίων νοση¬ 
λείας του προσωπικού του Πανεπιστημίου και των μελών 
των οικογενειών τους και έγγραφα προς Υγειονομικές 
Επιτροπές για χορήγηση αναρρωτικών αδειών. 

8. Πρυτανικές πράξεις χορηγήσεως αναρρωτικών αδει¬ 
ών, αδειών κυήσεως και τοκετού στο προσωπικό του Πα¬ 
νεπιστημίου, εκτός του Διδακτικού Ερευνητικού Προσω¬ 
πικού (Δ.Ε.Π.). 

9. Πρυτανικές πράξεις αναπληρώσεως κατά τις κείμε¬ 
νες διατάξεις, Προϊσταμένων Δ/νσεων, Τμημάτων και 
Γραφείων σε περίπτωση απουσίας. 

10. Έγγραφα προς τις Πανεπιστημιακές και άλλες Υπη¬ 
ρεσίες με τα οποία ζητούνται ή παρέχονται στοιχεία και 
πληροφορίες. 

11. Έγγραφα διαβιβαστικά στοιχείων ή εγγράφων Σχο¬ 
λών και Τμημάτων προς το Υπουργείο Εθνικής Παιδείας 
και Θρησκευμάτων και άλλες υπηρεσίες. 

12. Κοινοποίηση εγγράφων υπουργείων κ.λπ. προς τις 
Υπηρεσίες, Σχολές και Τμήματα του Πανεπιστημίου για 
ενημέρωση. 

13. Πράξεις συστάσεως επιτροπών παραλαβής και διε¬ 
ξαγωγής προχείρων διαγωνισμών και καταστροφής πλε- 
ονάζοντος και άχρηστου υλικού. 

14. Να υπογράφειτα επιδοτήρια των εγγράφωνπου επι¬ 
δίδονται στο Πανεπιστήμιο και να παραλαμβάνει κάθε εί¬ 
δους δικόγραφα που απευθύνονται στο Πανεπιστήμιο, 
στις Υπηρεσίες τους και τα Πανεπιστημιακά όργανα. 

15. Έγγραφα προς Υπηρεσιακά Συμβούλια του Πανεπι¬ 
στημίου για υπηρεσιακές μεταβολές και άλλα αιτήματα 
του προσωπικού του Πανεπιστημίου. 

16. Θέματα που αφορούν την Πολιτική Σχεδίαση Εκτά¬ 
κτων Αναγκών (Π.Σ.Ε.Α) του Πανεπιστημίου. 

Β1. Στους προϊσταμένους των Τμημάτων της Διεύθυν¬ 
σης Διοικητικού. 

α) Στον προϊστάμενο του Τμήματος Προσωπικού 

1. Πιστοποιητικά και βεβαιώσεις (εκτός πιστοποιητικών 
για συνταξιοδότηση) για το προσωπικό που υπάγεται 
στην αρμοδιότητάτου. 

2. Αρχειοθέτηση αδειών του προσωπικού του Τμήμα¬ 
τος. 

3. Κανονικές άδειες απουσίας για τα μέλη του προσω¬ 
πικού που υπάγονται στην αρμοδιότητάτου. 

4. Κοινοποιήσεις πράξεων χορήγησης κλιμακίων, χρο- 
νοεπιδομάτων κλπ. στο προσωπικό που υπάγεται στην 
αρμοδιότητά του. 

5. Να θεωρεί το γνήσιο των υπογραφών του προσωπι¬ 
κού του Πανεπιστημίου και των πολιτών. 


6. Να επικυρώνει αντίγραφα και φωτοαντίγραφα εγ¬ 
γράφων. 

β) Στον Προϊστάμενο του Τμήματος Διοικητικού Προ¬ 
σωπικού 

1. Πιστοποιητικά και βεβαιώσεις (εκτός πιστοποιητικών 
για συνταξιοδότηση) για το προσωπικό που υπάγεται 
στην αρμοδιότητά του. 

2. Αρχειοθέτηση αδειών του προσωπικού του Τμήμα¬ 
τος. 

3. Κανονικές άδειες απουσίας για τα μέλη του προσω¬ 
πικού που υπάγονται στην αρμοδιότητάτου. 

4. Κοινοποιήσεις πράξεων χορήγησης κλιμακίων, χρο- 
νοεπιδομάτων κ.λπ. στο προσωπικό που υπάγεται στην 
αρμοδιότητάτου. 

5. Να θεωρεί το γνήσιο των υπογραφών του προσωπι¬ 
κού του Πανεπιστημίου και των πολιτών. 

6. Να επικυρώνει αντίγραφα και φωτοαντίγραφα εγ¬ 
γράφων. 

γ) Στον Προϊστάμενο του Τμήματος Διοικητικής Μέρι¬ 
μνας. 

1. Να υπογράφειτα επιδοτήρια των εγγράφων που επι¬ 
δίδονται στο Πανεπιστήμιο και να παραλαμβάνει κάθε εί¬ 
δους δικόγραφα που απευθύνονται στο Πανεπιστήμιο, 
στις Υπηρεσίες τους και τα Πανεπιστημιακά όργανα. 

2. Να θεωρεί το γνήσιο των υπογραφών του προσωπι¬ 
κού του Πανεπιστημίου και των πολιτών. 

3. Να επικυρώνει αντίγραφα και φωτοαντίγραφα εγ¬ 
γράφων. 

4. Να χαρακτηρίζει τα εισερχόμενα έγγραφα. 

5. Έγγραφα προςτρίτους σχετικά με τη διάθεση χώρων 
του Πανεπιστημίου για διαλέξεις, εκδηλώσεις. 

6. Αλληλογραφία με Υπουργεία και άλλες Υπηρεσίες 
που αφορούν τα οχήματα του Πανεπιστημίου, καθώς και 
εντολές που αφορούν τη διάθεσή τους στις υπηρεσίες 
του Πανεπιστημίου. 

7. Θέματα που αφορούν την Πολιτική Σχεδίαση Εκτά¬ 
κτων Αναγκών (Π.Σ.Ε.Α) του Πανεπιστημίου. 

Γ. Στον Προϊστάμενο της Διεύθυνσης Οικονομικής Δια¬ 
χείρισης : 

1. Έγγραφα, βεβαιώσεις, πιστοποιητικά, οικονομικές 
εκθέσεις και υπηρεσιακά σημειώματα κάθε τύπου και πε¬ 
ριεχομένου σχετικά με αντικείμενα της Διεύθυνσης Οικο¬ 
νομικής Διαχείρισης απευθυνόμενα σε ενδοπανεπιστη- 
μιακές ή άλλες υπηρεσίες ή ιδιώτες. 

2. Έγγραφα προς την Υπηρεσία του Ελεγκτικού Συνε¬ 
δρίου πλην εκείνων που αφορούν τη διατύπωση αντιρρή¬ 
σεων για τη θεώρηση χρηματικών ενταλμάτων. 

3. Δηλώσεις, που προβλέπονται από τη φορολογική νο¬ 
μοθεσία, για την απόδοση στο Δημόσιο Φόρων, χαρτοσή¬ 
μων κ.λπ. 

4. Αποδόσεις των κρατήσεων στο Δημόσιο, Ασφαλιστι¬ 
κά Ταμεία και τρίτους. 

5. Εκτελωνισμό των εισαγομένων εφοδίων. 

6. Ανακαταλογισμό των δαπανών στους οικείους κωδι¬ 
κούς αριθμούς του Προϋπολογισμού του Ιδρύματος. 

7. Επιστροφή στους δικαιούχους των εγγυητικών επι¬ 
στολών που βρίσκονται στη Διεύθυνση Οικονομικής Δια¬ 
χείρισης. 

8. Βεβαιώσεις και εισπράξεις εσόδων ιδίας περιουσίας 
του Ιδρύματος. 

9. Την εκκαθάριση, αναγνώριση και πληρωμή των δα¬ 
πανών του ιδρύματος. 

10. Έγγραφα που αφορούν την επιστροφή στο Πανεπι¬ 
στήμιο χρηματικών ποσών που καταβλήθηκαν αχρεωστή- 
τως για την εξόφληση τιμολογίων εφημερίδων. 

11. Έγγραφα προς τις τράπεζες που αφορούν τη μετα¬ 
φορά χρημάτων, την κατάθεση υπολοίπων διαχειρίσεων 
υπολόγων χρηματικών ενταλμάτων προπληρωμής, τη χο¬ 
ρήγηση συναλλάγματος, τις κρατήσεις και εισφορές, την 
αποστολή θεωρημένων χρηματικών ενταλμάτων για εξό¬ 
φληση, πράξεις αντιλογισμού, την αποστολή οικονομικών 
στοιχείων. Το άνοιγμα, την τροποποίηση, την παράταση 
και την ακύρωση πιστώσεων, καθώς και την καταβολή 
προμήθειας στους εμπορικούς αντιπροσώπους. 

12. Υποβολή στην Υπηρεσία δικαιολογητικών απόδο¬ 
σης λογαριασμού των ΧΕΠ. 

13. Παροχή συμπληρωματικών στοιχείων δικαιολογή- 
σεως των δαπανών, εκτός από τις περιπτώσεις επιστρο¬ 
φής χρηματικών ενταλμάτων με σχετικές πράξεις του Πα- 
ρέδρου Ελεγκτικού Συνεδρίου. 

14. Έγγραφα προς τους δανειολήπτες φοιτητές και 
προς τα Δημόσια Ταμεία για τη βεβαίωση ή διαγραφή φοι¬ 
τητικών δανείων. 

15. Να επικυρώνει αντίγραφα και φωτοαντίγραφα εγ¬ 
γράφων. 

Γ1. Στους Προϊσταμένους των Τμημάτων της Διεύθυν¬ 
σης Οικονομικής Διαχείρισης. 

α) Στον Προϊστάμενο του Τμήματος Προϋπολογισμού - 
Λογιστηρίου 

1. Να υπογράφει τα έγγραφα του Τμήματός του προς 
τις υπηρεσίες και τους υπαλλήλους του Πανεπιστημίου. 

2. Να επικυρώνει αντίγραφα ή φωτοαντίγραφα, έντυπα 
και έγγραφα του Τμήματός του. 

β) Στον Προϊστάμενο του Τμήματος Μισθοδοσίας 

1. Να υπογράφει τις πάσης φύσεως καταστάσεις του 
Τμήματός του. 

2. Να υπογράφει τα έγγραφα του Τμήματός του, προς 
τις υπηρεσίες και τους υπαλλήλους του Πανεπιστημίου. 

3. Να επικυρώνει αντίγραφα ή φωτοαντίγραφα, έντυπα 
και έγγραφα του Τμήματός του. 

γ) Στον Προϊστάμενο του Τμήματος Προμηθειών 

1. Να υπογράφει τα έγγραφα του Τμήματός του, προς 
τις υπηρεσίες και τους υπαλλήλους του Πανεπιστημίου. 

2. Να επικυρώνει αντίγραφα ή φωτοαντίγραφα, έντυπα 
και έγγραφα του Τμήματός του. 

δ) Στον Προϊστάμενο του Τμήματος Περιουσίας 

1. Να υπογράφει τα έγγραφα του Τμήματός του, προς 
τις υπηρεσίες και τους υπαλλήλους του Πανεπιστημίου. 

2. Να επικυρώνει αντίγραφα ή φωτοαντίγραφα, έντυπα 
και έγγραφα του Τμήματός του. 

Δ. Στον Προϊστάμενο της Διεύθυνσης Ακαδημαϊκών Θε¬ 
μάτων: 

1. Έγγραφα παροχής πληροφοριών για σπουδές στο 
Πανεπιστήμιο Θεσσαλίας σε Ιδρύματα, Υπηρεσίες και αλ¬ 
λοδαπούς. 

2. Κοινοποίηση εγγράφων στις σχολές, τα Τμήματα και 
λοιπές υπηρεσίες του Πανεπιστημίου. 

3. Κοινοποίηση στα Τμήματα αποφάσεων εισαγωγής 
νέων φοιτητών, Κυπρίων, τέκνων ομογενών και αλλοδα¬ 
πών φοιτητών. 

4. Έγγραφα προς τα Τμήματα για τη σύνταξη ετησίων 
προγραμμάτων εργασίας στα πλαίσια των συμφωνιών με 
πανεπιστήμια της αλλοδαπής. 

5. Έγγραφα προς γραφεία διεθνών σχέσεων ξένων πα¬ 


νεπιστημίων στα πλαίσια των σχετικών με αυτά συμφω¬ 
νιών. 

6. Καταστάσεις πληρωμής αλλοδαπών υποτρόφων του 
Π.Θ. 

7. Απαντήσεις σε επιστολές για φοιτητικά θέματα και 
προγράμματα σπουδών σε ενδιαφερομένους του εσωτε¬ 
ρικού. 

8. Ανακοινώσεις αποφάσεων της Συγκλήτου και του 
Πρυτανικού Συμβουλίου προς Πανεπιστημιακές κ.λπ. αρ¬ 
χές του εσωτερικού για θέματα Σπουδών, Μορφωτικών 
Ανταλλαγών και Δημοσίων Σχέσεων. 

9. Ανακοινώσεις εγγραφής εισαγομένων, μετεγγραφο- 
μένων, κατατασσομένων φοιτητών. 

10. Διαβιβαστικά έγγραφα Προγραμμάτων Σπουδών 
προς το Υπουργείο Παιδείας. 

11. Να θεωρεί το γνήσιο της υπογραφής φοιτητών και 
πολιτών. 

12. Να χορηγεί και επικυρώνει αντίγραφα ή φωτοαντί¬ 
γραφα εγγράφων. 

Δ1. Στους Προϊσταμένους της Διεύθυνσης Ακαδημαϊ¬ 
κών Θεμάτων. 

α) Στον Προϊστάμενο του Τμήματος Σπουδών. 

1. Έγγραφα παροχής πληροφοριών για σπουδές στο 
Πανεπιστήμιο Θεσσαλίας σε Ιδρύματα, Υπηρεσίες και αλ¬ 
λοδαπούς. 

2. Διαβίβαση εγγράφων προς τα Τμήματα για γενικά θέ¬ 
ματα σπουδών. 

3. Έγγραφα προς τα Τμήματα για συλλογή στατιστικών 
στοιχείων φοιτητών. 

4. Υπηρεσιακά σημειώματα αλλοδαπών υποτρόφων 
του Π.Θ. 

β) Στον Προϊστάμενο του Τμήματος Φοιτητικής Μέρι¬ 
μνας 

1. Να θεωρείτο γνήσιο της υπογραφής φοιτητών καιπο- 
λιτών. 

2. Να χορηγεί και να επικυρώνει αντίγραφα ή φωτοαντί¬ 
γραφα εγγράφων. 

3. Κοινοποίηση προς τα Τμήματα εγγράφων και νομο- 
θετημάτων και αποφάσεων Υπουργείων, της Συγκλήτου 
και των Πρυτανικών Αρχών που αφορούν θέματα φοιτη¬ 
τικής μέριμνας. 

4. Έγγραφα προς τα Τμήματα για συλλογή στατιστικών 
στοιχείων φοιτητών. 

γ) Στον Προϊστάμενο του Τμήματος Μορφωτικών 
Ανταλλαγών και Δημοσίων Σχέσεων. 

1. Βεβαιώσεις μετάβασης καθηγητών στο εξωτερικό 
στα πλαίσια συμφωνιών με πανεπιστήμια της αλλοδαπής. 

2. Έγγραφα για τη φιλοξενία ξένων καθηγητών στο Π.Θ. 

3. Αλληλογραφία με ξένους φοιτητές για στέγαση και 
με ΑΈ.Ι του εξωτερικού για αποστολή ενημερωτικού υλι¬ 
κού. 

4. Έγγραφα προς αρχές και υπηρεσίες για συγκέντρω¬ 
ση στοιχείων προς ενημέρωση των εθιμοτυπικών κατα¬ 
στάσεων. 

5. Έγγραφα σε προμηθευτές για αποστολή προσφο¬ 
ρών (δεξιώσεων, φωτογραφιών κλπ.). 

6. Διαβίβαση εγγράφων προς τα Τμήματα και υπηρε¬ 
σιακά σημειώματα. 

Ε. Στον Προϊστάμενο της Δ/νσης Τεχνικών Υπηρεσιών 

1. Διαβιβαστικά έγγραφα προς τον τύπο, για τη δημοσί¬ 
ευση προκηρύξεων διαγωνισμού για Μελέτες & Έργα. 

2. Έγγραφα σχετικά με την επιστροφή εγγυητικών επι- 

στολών, που αφορούν έργα, μελέτες διαγωνισμούς ανα¬ 
θέσεις, σύμφωνα με τις ισχύουσες διατάξεις. 

3. Αλληλογραφία με αντισυμβαλλόμενους αναδόχους 
έργων και μελετών για παροχή πληροφοριών σχετικά με 
οποιοδήποτε θέμα αφορά τη λειτουργία, εξέλιξη και ολο¬ 
κλήρωση των συμβάσεων (με βάση προηγούμενη απόφα¬ 
ση των αρμοδίων οργάνων). 

4. Διαβίβαση αλληλογραφίας, που αφορά την προώθη¬ 
ση έργων και μελετών (διακηρύξεις, προσκλήσεις κ.λπ., με 
βάση προηγούμενη απόφαση των αρμοδίων οργάνων). 

5. Κοινοποίηση όλωντων αποφάσεωντων αρμοδίων ορ¬ 
γάνων του Παν/μίου Θεσσαλίας, που αφορούν τη λει¬ 
τουργία, εξέλιξη και ολοκλήρωση των συμβάσεων, έργων 
και μελετών, καθώς και αυτών που αναφέρονται σε προ- 
συμβατικά στάδια. 

6. Αλληλογραφία με φορείςτου Δημοσίου Τομέα για θέ¬ 
ματα που προβλέπονται από τη νομοθεσία περί έργων και 
μελετών. 

7. Επικύρωση αντιγράφων από όλα τα πρωτότυπα έγ¬ 
γραφα ή τα ακριβή αντίγραφα που υπάρχουν ή κατατίθε¬ 
νται σ’ αυτήν στο αρχείο της Δ/νσης Τεχνικών Υπηρεσιών. 

8. Θεώρηση του γνησίου των υπογραφώντου προσωπι¬ 
κού της Διεύθυνσης και των πολιτών. 

ΣΤ. Στον Προϊστάμενο της Διεύθυνσης Φοιτητικής Μέ¬ 
ριμνας. 

1. Να θεωρείτο γνήσιο της υπογραφής φοιτητών και πο¬ 
λιτών. 

2. Να χορηγεί και να επικυρώνει αντίγραφα και φωτοα¬ 
ντίγραφα εγγράφων. 

3. Απαντήσεις σε επιστολές για θέματα σίτισης, στέγα¬ 
σης, ψυχαγωγίας και περίθαλψης φοιτητών. 

4. Ανακοινώσεις αποφάσεων της Συγκλήτου και του 
Πρυτανικού Συμβουλίου καθώς και εγγράφων και νομο- 
θετημάτων των Υπουργείων για τα παραπάνω θέματα. 

5. Διαβιβαστικά έγγραφα που αφορούν θέματα σίτισης, 
στέγασης, εξεύρεσης εργασίας, ψυχαγωγίας φοιτητών, 
διαλέξεις, καθώς και θέματα για την οργάνωση και διεξα¬ 
γωγή κάθε είδους αθλητικών εκδηλώσεων στην Ελλάδα 
και στο Εξωτερικό. 

Ζ. Στον Προϊστάμενο της Διεύθυνσης Δημοσιευμάτων 
και Εκδόσεων 

1. Έγγραφα προς τις υπηρεσίες του Πανεπιστημίου και 
άλλες υπηρεσίες με τα οποία ζητούνται ή παρέχονται 
στοιχεία και πληροφορίες που αφορούν τη Διεύθυνση. 

2. Επικύρωση αντιγράφων από όλα τα πρωτότυπα έγ¬ 
γραφα ή τα ακριβή αντίγραφα που υπάρχουν στο αρχείο 
της Δ/νσης. 

3. Να θεωρεί το γνήσιο της υπογραφής του προσωπι¬ 
κού της Δ/νσης και των πολιτών 

Ζ1. Στον Προϊστάμενο του Τμήματος Δημοσιευμάτων 

1. Αλληλογραφία με ΥΠΕΠΘ για κοστολογήσεις συγ¬ 
γραμμάτων, πληρωμές εκδοτών και παροχή στοιχείων. 

2. Αλληλογραφία προς εκδότες και συγγραφείς. 

Ζ2. Στον Προϊστάμενο του Τμήματος Τυπογραφείου. 

Έγγραφα προς τις υπηρεσίες του Πανεπιστημίου και 
άλλες υπηρεσίες με τα οποία ζητούνται ή παρέχονται 
στοιχεία και πληροφορίες που αφορούν την οργάνωση 
και λειτουργία του Τμήματος. 

Η. Στους Γραμματείς της Συγκλήτου και του Πρυτανι- 
κού Συμβουλίου. 


1. Την υπογραφή των αποφάσεων της Συγκλήτου και 
του Πρυτανικού Συμβουλίου που προορίζονται για εσω¬ 
τερική διανομή. 

2. Την έκδοση και την υπογραφή των αποσπασμάτων 
των συνεδριάσεων της Συγκλήτου και του Πρυτανικού 
Συμβουλίου. 

3. Έγγραφα προς τις υπηρεσίες του Πανεπιστημίου και 
άλλες υπηρεσίες με τα οποία ζητούνται ή παρέχονται 
στοιχεία και πληροφορίες. 

Θ. Στους Γραμματείς των Σχολών και των Τμημάτων του 
Πανεπιστημίου. 

1. Επικύρωση εγγράφων και φωτοαντιγράφων που 
αφορούν τους φοιτητές ή το προσωπικό που υπηρετεί 
στα Τμήματα ή τη Σχολή. 

2. Θεώρηση του γνησίου της υπογραφής των φοιτητών 
του προσωπικού των Σχολών και των Τμημάτων και των 
πολιτών. 

3. Έγγραφα προς τις υπηρεσίες του Πανεπιστημίου και 
άλλες υπηρεσίες μετά οποία ζητούνται ή παρέχονται στοι¬ 
χεία και πληροφορίες. Επίσης κοινοποιήσεις αποφάσεων 
Γενικών Συνελεύσεων των Σχολών και των Τμημάτων. 

I. Στον Προϊστάμενο του Αυτοτελούς Γ ραφείου Πρυτα¬ 
νείας. 

1. Έγγραφα σχετικά με τον προγραμματισμό καιτην ορ¬ 
γάνωση της λειτουργίας του Γ ραφείου. 

2. Έγγραφα προς τις υπηρεσίες του Πανεπιστημίου ή 
και άλλες υπηρεσίες, με τα οποία ζητούνται ή παρέχονται 
στοιχεία και πληροφορίες. 

ΙΑ. Στον Προϊστάμενο της Υπηρεσίας Βιβλιοθήκης. 

1. Έγγραφα που έχουν σχέση με διαβίβαση παραγγε¬ 
λιών βιβλίων και περιοδικών στους προμηθευτές, επι¬ 
στροφή εγγυητικών επιστολών, αποστολή διδακτορικών 
διατριβών, αποστολή συμβάσεων υπογεγραμμένων ή μη, 
καθώς και όλη τη σχετική αλληλογραφία που ακολουθεί 
μετά την αποστολή της σύμβασης από το Πανεπιστήμιο 
και τον αντίστοιχο προμηθευτή. 

Η μεταβίβαση των παραπάνω αρμοδιοτήτων ισχύει και για 
τους νόμιμους αναπληρωτές των προαναφερομένων προϊ¬ 
σταμένων, σε περίπτωση απουσίας ή κωλύματος τους. 

Σε περίπτωση που οι παραπάνω εξουσιοδοτημένοι 
προϊστάμενοι, λόγω της φύσεως ή της σοβαρότητας ενός 
εγγράφου, κρίνουν απαραίτητη την υπογραφή του από 
ανώτερο όργανο, αυτό θα υπογράφεται από ανώτερο νό¬ 
μιμα εξουσιοδοτημένο όργανο ή τον Πρύτανη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 16 Οκτωβρίου 2002 
Ο Πρύτανης 

ΚΩΝΣΤΑΝΤΙΝΟΣ ΜΠΑΓΙΑΤΗΣ 
-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στο ΦΕΚ 1243/τ.Β'/23.9.2002 όπου δημοσιεύθηκε η 
18475/17.9.2002 απόφαση της Περιφέρειας Ανατολικής 
Μακεδονίας - Θράκης και αφορούσε απόκτηση Ελληνι¬ 
κής ιθαγένειας του ομογενούς ΠΑΡΦΙΡΟΒ γίνεται η εξής 
διόρθωση: 

από το εσφαλμένο: «ΠΟΡΒΙΡΟΒ» 

στο σωστό: «ΠΑΡΦΙΡΟΒ» 

(Απάτην Περιφέρεια Ανατ. Μακεδονίας - Θράκης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




